cyanic-selkie/wikianc huggingface dataset:
Fallosstein
Fallossteiner, også kjent som «hellig hvit stein», er steiner av lys bergart, ofte marmor, utformet som en fallos, et mannlig kjønnsorgan. De tolkes som fruktbarhetssymboler, og kan som regel dateres til rundt 200-600 e.Kr., altså senere del av eldre jernalder.
I Norge er det kjent om lag nitti slike, hovedsakelig på kyststrekningen fra Vest-Agder til Troms. Noen av steinene er funnet i gravanlegg, mens andre har stått oppå eller ved siden av gravhauger. Formen og størrelsen på steinene varierer, men hovedtrekkene er at de har et avrundet hode over en søyleformet sokkel. Symbolene er uthugget i ett stykke. Noen steiner har ornamenter rundt sokkelen, og ofte er de utstyrt med en tverrgående linje over hodet. Høyden kan variere fra 20 – 100 cm, bredden 10 – 50 cm.
Fallossteinen i Dønna er en av de mest kjente. En annen står på Tunold i Stryn.
Olga Knipper
Olga Leonardovna Knipper (1868–1959) var en russisk skuespiller.
Liv og virke
Olga Knipper var blant de 39 opprinnelige medlemmene av Moskva kunstnerteater. Hun var den første som spilte Arkadina i Måken (1898), Mascha i Tre søstre og Ranevskaja i Kirsebærhagen (1904). Fra 1901 var hun gift med Anton Tsjekhov, forfatteren av disse stykkene. Knipper-Tsjekhova spilte Ranevskaja en gang til i 1943, i den 300. oppføringen av Kirsebærhagen.
Hei! (album)
Hei! er et musikkalbum med Klabb og Babb, utgitt i 1975.
Magne Ognedal
Magne Ognedal (født 13. april 1943) er en norsk sivilingeniør og embedsmann. Han var direktør i Petroleumstilsynet (Ptil) fra 2004 til 2015.
Ognedal er utdannet sivilingeniør fra Universitetet i Newcastle i 1967.
Han startet i Oljedirektoratet i 1974 der han senere ble sikkerhetsdirektør, og fra 1999 direktør med ansvaret for området oppfølging.
Da Oljedirektoratet ble delt fra 1. januar 2004, ble Ognedal den første direktøren i det nyopprettede Petroleumstilsynet.
Magne Ognedal var en aktiv pådriver og premissgiver i mange norske og internasjonale fora om helse, miljø og sikkerhet (HMS). Han var blant annet aktiv i:
Utmerkelser og priser
Kongen utnevnte i 2013 Ognedal til ridder av 1. klasse av St. Olavs Orden «for hans innsats for norsk petroleumsvirksomhet». Ognedal er ridder av den nederlandske Oranje-Nassau-ordenen. Han ble tildelt ordenen for virke for sikkerhet i internasjonal petroleumsvirksomhet.
Han har også mottatt flere priser:
Fylkesvei 207 (Østfold)
Fylkesvei 207 i Østfold gikk mellom Linnestad og Brøholt i Hobøl.
2019 ble veien del av fylkesvei 211.
Bogerud
Bogerud er en drabantby (boligstrøk) sørøst for Østensjøvannet og har navn etter Bogerud gård.
Historie
Utbyggingen av Bogerud kom etter Østensjøbanens forlengelse til Bøler i 1958, da den ble forlenget til Bogerud og Skullerud i 1967. OBOS og Ungdommens Selvbyggerlag sto for utbyggingen av boligstrøket. Arkitekter var Thomas Tostrup og Tage Westh Christensen. Den norske Eterfabrikk ble etablert på Bogerud i 1900. Selve gården tilhørte Laurentius kirke og hospital til den ble delt i 1831. Nordre Bogerud som ble fradelt i 1840 fulgte senere med i Bøler område. Søndre Bogerud eksisterer fortsatt som daghjem.
Etymologi
Navnet Bogerud kommer fra gårdsnavnet Bogerud gård, der Bogerud kan ha opphav fra norrønt bugr, som betyr bog, bukt eller krok. Eventuelt kan bakgrunn for navnet er rydningen med bøketrær, fra dansk bøg, eller bog. Andre stavelse rud fra norrønt ruð, har betydningen nyrydningsgård.
Bebyggelse
Bogerud «sentrum» består i hovedsak av noen få butikker. De fleste av disse tilhører Bogerudsenteret, som består av Bogerud Tekstil, Kiwi, et tannlegesenter, sosialkontor, frisørsalong, blomsterbutikk, renseri og et apotek. Bogerud T-banestasjon er like ved senteret, der det i tillegg er en Narvesen og en innvandrerbutikk. Funksjonell VVS (VB) har rørleggerbedrift i det som tidligere var Rimi-butikk.
De største gatene på Bogerud er Martin Linges vei, Paal Bergs vei, Bogerudveien og Stallerudveien. Barn som vokser opp på Bogerud, går enten på Rustad eller Nøklevann barneskole. På Skullerud ungdomsskole blandes disse sammen.
Langvin jordbruksskule
Langvin jordbruksskule var en jordbruksskole for Nordfjord plassert i Innvik, grunnlagt i 1920 som Mindresunde jordbruksskule, da beliggende i Stryn. Skolen ble lagt ned i 1995.
Horsens kommune
Horsens kommune ble dannet ved sammenslåing av Brædstrup kommune, Gedved kommune og Horsens kommune (1970–2006) som ledd i kommunal- og regionreformen 2005-07. Horsens kommune er en del av Region Midtjylland. Administrasjonssenteret er byen Horsens.
Sylarnas Fjällstation
Sylarnas Fjällstation (Sylstationen) er en turisthytte som drives av Svenska Turistföreningen. Sylarnas Fjällstation ligger rett øst for Sylmassivet i Sylan.
Langvin jordbruksskule
Historie
Skolen ble etablert på Mindresunde gård i 1920. Gården var Stryns største gård, beliggende ved utløpet av Oppstrynsvatnet. Rasmus Kolbeinsson Bødal kjøpte gården i 1884. Han hadde blitt rik på gullgraving på Bømlo. Han bygde på gårdens herskapshus og gjorde det om til Hotel Mindresunde i 1890. Gården var også skysstasjon for reisende østover. Fra Mindresunde ble reisende skysset med båt over Oppstrynsvatnet til Hjelle. Derfra kunne de reise videre over Strynefjellsveien til jernbanen på Otta, eller til turistbygden Geiranger på Sunnmøre. Like etter første verdenskrig ble det bygget vei langs vannet.
Horsens kommune
Den tidligere Horsens kommune (før 2007) lå i Vejle amt og ble dannet ved kommunalreformen i 1970. Den hadde et areal på 188,84 km², og et folketall på 58 560 i 2005.
Sylarnas Fjällstation
Eksterne lenker
Sylarnas Fjällstation - Svenska turistföreningens hjemmeside om hytten.
Langvin jordbruksskule
Historie
Leieavtalen for bruk av Mindresunde gård gikk ut i 1945, men fylket fikk forlenget avtalen i påvente av arbeidet med å finne en ny gård. Stryn kommunestyre ønsket å beholde skolen i kommunen. Mindresunde gård ble forsøkt kjøpt og gården Storesunde ble også tilbudt for fylkeskommunen. Sogn og Fjordane fylkeskommune fikk tilbud fra om gårdene Høylo i Breim og prestegårdene på Vereide og Davik i Gloppen. Innvik var egen kommune på denne tiden og kommunestyret der tilbød prestegården Langvin vederlagsfritt til fylket.
Horsens kommune
Geografi
I Horsens kommunes nordlige del, sør for Mossø, ligger Danmarks nest høyeste naturlige punkt, Yding Skovhøj (170,77 moh). Et lite stykke vest ligger det høyeste naturlige terrengpunkt, Møllehøj (170,86 moh), og tredje høyeste Ejer Bavnehøj (170,35 moh), begge i nye Skanderborg kommune.
Langvin jordbruksskule
Historie
I 1945 vedtok fylket å flytte jordbruksskolen for Nordfjord til Langvin i Innvik. Det tok tid å få byggene klare, og i 1951 ble skolen flyttet og navnet endret. Et av argumentene for valget av Innvik, var at bygden er godt egnet for fruktdyrking. En tyskerbrakke ble hentet fra Stryn til Langvin og brukt som skolebygning og internat de første årene. I 1973 brant skolens driftsbygning ned, men alle husdyrene ble reddet ut.
Horsens kommune
Lokaldemokrati
Det ble den 20. april 2005 holdt folkeavstemning i Sønder Vissing Sogn og Voerladegård Sogn i Brædstrup kommune om eventuell tilknytning til Skanderborg kommune fra 2007. Sønder Vissing Sogn sluttet seg til Horsens med 368 mot 171 stemmer, mens Voerladegård Sogn valgte Skanderborg med 340 mot 189 stemmer.
Welding Olsens vei (Oslo)
Welding Olsens vei (1-19, 2-110) er en vei på Rustad i Oslo. Den er oppkalt etter kaptein Leif Welding Olsen (1895–1940).
Langvin jordbruksskule
Historie
Langvin ble nedlagd som jordbruksskole i 1995. En stifting ble etablert for å finne en løsning for videre drift av bygninger og jordbruksland.
Welding Olsens vei (Oslo)
Han var sjef på bevoktningsfartøyet «Pol III» som oppdaget og varslet om den tyske invasjonen i Oslofjorden natt til 9. april 1940. Welding Olsen var den første nordmann som falt 9. april. Egentlig før midnatt 8. april. Flere norske sjøfolk var falt før dette, men Norge var da formelt ikke i krig.
Veinavnet ble vedtatt av Bystyret 19. januar 1962.
Horsens kommune
Lokaldemokrati
Ved kommunevalget 15. november 2005 fikk Socialdemokraterne flertall i kommunalbestyrelsen (kommunestyret), og tidligere folketingsmedlem og statsråd Jan Trøjborg ble ny borgmester, etter forgjengeren Vagn Ry Nielsen.
Stumpbiller
Stumpbiller (Histeridae) er en ganske artsrik gruppe av biller. De varierer veldig i form, men de fleste kan kjennes på kølleformede antenner kombinert med dekkvinger som ikke når helt til bakkroppsspissen, og fremoverrettede kjever. Stumpbillene er rovdyr som særlig er knyttet til råtnende materiale av ulike slag, der de lever av andre insekter, særlig larver. Mange arter lever i maurtuer, såkalte myrmekofiler.
Utseende
Små til middelsstore (1–25 mm), som oftest blanke biller. Kroppsformen varierer fra bredt oval til langstrakt, og fra nesten kulerund til ganske flat. Hodet kan trekkes tilbake inn under brystskjoldet. Antennene er 11-leddete, det første leddet er ganske langt og antennene er knebøyde mellom det første leddet og resten. De tre ytterste leddene danner en kraftig kølle. Kjevene (mandiblene) er vanligvis fremoverrettede, og kan bli ganske lange. Brystskjoldet (pronotum) er vanligvis bredere enn langt, men det finnes også arter med et langsmalt pronotum. Det er gjerne tett punktert og blankt. Mange arter har en dyp fure på hver side av brystskjoldet. Dekkvingene er tvert avskåret bakerst, og vanligvis er de to bakerste bakkroppsleddene udekket. Det bakerste av bakkroppsleddene, pygidiet, er stort og oftest tett punktert. Hos mange arter er dekkvingenes punktstriper avbrutt i midten nær midtlinjen, slik at det dannes et speilblankt parti midt på oversiden. Beina er korte og kraftige, leggene (tibiae) er vanligvis mer eller mindre avflatet, med pigger eller tenner på utsiden. Beina kan foldes tett inntil kroppen slik at billens overflate blir helt slett. Da billene også er svært harde, gjør dette dem temmelig uangripelige, noe som særlig er nyttig for de artene som lever omgitt av aggressive maur i maurtuer.
Larvene er langstrakte med et firkantet hode og korte bein.
Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Mange arter finnes på møkk eller åtsel. Den lille arten Carcinops pumilio er meget vanlig i hønsehus, der den er å regne som et nyttedyr fordi den spiser fluelarver og bidrar til å holde fluebestandene nede. Andre arter, som gjerne er flate på form, lever under barken på døde trær. En del arter har spesialisert seg på barkbiller. Disse er tynne og sylindriske slik at de kan komme til i barkbillenes ganger. Noen arter er knyttet til reir av gnagere eller fugler. Ganske mange arter lever i kolonier av sosiale insekter, særlig maurtuer. Insekter som er knyttet til maur kalles myrmekofiler.
Paul-Pierre Philippe
Paul-Pierre Philippe (født 16. april 1905 i Paris i Frankrike, død 9. april 1984 i Roma) var en av den katolske kirkes kardinaler, og var tilknyttet Den romerske kurie, bl.a. som prefekt for Kongregasjonen for østkirkene 1973–1980. Han deltok i Annet Vatikankonsil 1962–1965.
Han ble kreert til kardinal i 1973 av pave Paul VI med titteldiakoniet San Pio V a Villa Carpegna.
Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Tepexpan
Tepexpan er en by i Acolman kommune i den meksikanske delstaten México, nordøst for Mexico by. Tepexpan hadde 102 667 innbyggere i 2010.
Dallas-Fort Worth internasjonale lufthavn
Dallas-Fort Worth International Airport (IATA: DFW, ICAO: KDFW) ligger mellom byene Dallas and Fort Worth i Texas i USA.
Målt i antall flybevegelser er det den fjerd største lufthavnen i verden, og målt i passasjertall er det den fjerd største i USA og den 8 største i verden, med sine 56 906 610 passasjerer i 2010. Den har i alt syv rullebaner, hvorav de fire lengste er mer enn 4 kilometer lange, noe som gjør den unik i verden.
Dallas-Fort Worth har avganger til 129 destinasjoner innenlands i USA, og til 36 internasjonale, og det er det største og viktigste knutepunktet for American Airlines med 800 daglige avganger, og også det største knutepunktet for flyselskapet American Eagle. American Airlines står for 84 prosent av alle avgangene på Dallas/Fort Worth.
Lufthavnen kalles oftest bare ved sin IATA-flyplasskode: "DFW".
Gaeltacht
Et gaeltacht (flertall gaeltachtaí) er et område i Irland hvor irsk er offisielt anerkjent som majoritetens førstespråk. Konseptet ble først innført under Den irske fristaten som en del av myndighetenes plan om å gjøre irsk til Irlands offisielle språk.
Det bor omkring 85 000 mennesker i disse områdene, som spesielt er konsentrert i Donegal, Mayo, Galway, Kerry og Cork. Det finnes også mindre gaeltachtaí i Waterford og Meath.
I disse områdene er irsk administrasjonsspråk og det viktigste undervisningsspråket i skolene, skilt har normalt kun irsk tekst (ellers i landet er de engelskspråklige eller tospråklige) og det er gjort andre tiltak for å fremme språket.
På regjeringsnivå har Department of Community, Rural & Gaeltacht Affairs ansvar for områdene. Departementet fører blant annet tilsyn med Údarás na Gaeltacht og andre offentlige organer som virker i gaeltachtaí.
Den irskspråklige radiokanalen til Raidió Teilifís Éireann heter Raidió na Gaeltachta, og er spesielt rettet inn mot disse områdene i sitt utvalg av nyheter og andre programmer. Det er også en egen irsk fjernsynskanal, TG4, som sender fra Galway.
Cuba under Panamerikanske leker 1951
Cuba under Panamerikanske leker 1951. Cuba deltok i de første Panamerikanske leker som ble arrangert i Buenos Aires mellom 25. februar og 3. mars 1951. Cuba kom på fjerdeplass med ni gull-, ni sølv og ti bronsemedaljer.
Eidsfoss kraftverk
Eidsfoss kraftverk eller Eidsfossen kraftverk kan vise til:
Scoundrel Days
Scoundrel Days lå 25 uker på VG-lista i 1986-1987 med beste plassering som #1. Scoundrel Days vant klassen beste popalbum på Spellemannprisen 1986.
Soggy biscuit
Soggy biscuit er en sexlek som involverer mannlig onani. Leken går ut på at man samles i en mindre gruppe, stiller seg i en sirkel og plasserer en kjeks i midten. Siden begynner man å onanere og deltagerne ejakulerer en etter en på kjeksen. Den siste som får utløsning må etter reglene spise opp kjeksen. Aktiviteten påstås å ha begynt i Australia en gang på 1960-tallet.
Variasjoner over temaet
Selv om terminologien kan være litt forskjellig er variasjoner over temaet omhandlet flere steder.
Liste over kulturminner i Gamvik
Liste over kulturminner i Gamvik er en oversikt over fredede og/eller bevaringsverdige bygninger og elementer i Gamvik. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Oslo bys kunstnerpris
Oslo bys kunstnerpris har siden 1978 blitt delt ut til 4–5 mottakere årlig.
Ifølge statuttene skal prisene «tildeles personer som i det siste eller de seneste år har gjort en fremragende innsats innen Oslos kunstliv». Prisen består av et diplom og et pengebeløp. Utdelingen av prisene skjer som oftest samtidig med utdelingen av Oslo bys kulturpris.
Viedmasjøen
Viedmasjøen (spansk: Lago Viedma) er en innsjø i provinsen Santa Cruz i Patagonia i Argentina. Den ligger 250 meter over havet, i Los Glaciares nasjonalpark. Med et areal på 1 088 km² er den Argentinas nest største innsjø, etter Argentinosjøen, som ligger litt lenger sør. Viedmasjøen har utløp gjennom elva La Leona, som renner til Argentinosjøen.
Ramperim og ville vers
Ramperim og ville vers (Revolting Rhymes) er en barnebok av Roald Dahl, utgitt på engelsk i 1982, og utgitt på norsk i Jo Tenfjords gjendiktning i 1990.
Boken inneholder seks rim-fortellinger som gjenforteller klassiske eventyr med en absurd, komisk eller makaber vri. De seks eventyrene er Askepott, Jack og bønnestengelen, Snøhvit, Gullhår, Rødhette og De tre små grisene.
Boken er illustrert av Dahls faste illustratør Quentin Blake.
Jelling kommune
Jelling kommune er en tidligere kommune i Vejle amt i Danmark. Kommunen ble dannet ved kommunalreformen i 1970, men ble ved kommune- og regionreformen i 2005–07 innlemmet i den nye storkommunen Vejle kommune i Region Syddanmark.
Administrasjonssenteret i Jelling kommune var middelalderebyen Jelling, hvor de danske kongehauger ligger og Jellingsteinene står utenfor Jelling kirke.
Frode Sørensen
Frode Otto Sørensen (født 8. februar 1912 i København, død 1. august 1980 i Bromma i Sverige) var en dansk syklist som deltok i de olympiske leker 1928 i Amsterdam og 1932 i Los Angeles.
Sørensen vant en olympisk sølvmedalje i landeveissykling under OL 1932 i Los Angeles. Han var med på det danske laget som kom på andreplass bak Italia. De andre på laget var Henry Hansen og Leo Nielsen.
Ceres (manga)
Ceres (セレス) er tegneseriefigur i en japansk tegneserie, manga, kalt Ceres, Himmelsk legende (Ayashi-no-Seresu eller Ayashi-no-Ceres, 妖しのセレス). Figuren har navn etter Ceres, en fruktbarhetsgudinne i romersk mytologi, men serien har ingen likhet med gudinnen bortsett fra navnet.
Som tegneseriefigur er Ceres en tennyô (himmelsk kvinne), som giftet seg med et menneske, Mikagi. Mikagi utviklet seg til å bli veldig overbeskyttende, og tillot til slutt ikke at Ceres forlot huset, eller hadde kontakt med andre. De fikk tre barn sammen, en sønn og to døtre. Etter sigende skal Ceres være over 3000 år gammel.
Se også
Personnages de Ayashi no Ceres
Zhang Xiaohuan
Zhang Xiaohuan (født 19. august 1980 i Beijing) er en kinesisk synkronsvømmer som deltok i de olympiske leker 2004 i Athen og 2008 i Beijing. Zhang vant en olympisk bronsevmedalje i synkronsvømming under Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Huang Xuechen, Jiang Tingting, Jiang Wenwen, Liu Ou, Luo Xi, Sun Qiuting, Wang Na og Gu Beibei.
Forvaltningsprovisjon
Forvaltningsprovisjon, også kalt forvaltningshonorar, er prisen en bank eller forvalter tar for å forvalte et verdipapirfond. Dette er gjerne en årlig avgift som betales på beløpet det er i fondet.
Et verdipapirfond er en kollektiv investering der mange sparere går sammen om å plassere pengene sine i verdipapirmarkedet. Vi har 4 hovedgrupper i det norske verdpapirfondsmarkedet: Aksjefond, kombinasjonsfond, pengemarkedsfond og obligasjonsfond.
Hvert fond har en profesjonell forvalter til å styre investeringene. Forvalterne gjør investeringene med et overordnet mål om å følge markedet eller gjøre det bedre.
Forvaltningsprovisjon vil variere mellom banker og forvaltere. Prisen vil også avhenge av om fondet er aktivt eller passivt forvaltet. Et passivt forvaltet fond har ofte lavere forvaltningsprovisjon enn et aktivt forvaltet et.
Lawrence Trevor Picachy
Picachy deltok i Annet Vatikankonsil 1962–1965. Han ble kreert til kardinal i 1976 av pave Paul VI. Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Amstel Gold Race 1966
Amstel Gold Race 1966 var den første utgaven av det årlige landeveisrittet "Amstel Gold Race", avholdt søndag 30. april 1966 i de nederlandske provinsene Noord-Brabant og Limburg. Rittet var 302 kilometer langt, med start i Breda og målgang i Meerssen. Det var totalt 120 ryttere som deltok, og 30 som fullførte rittet.
9-1-1
9-1-1 er en amerikansk dramaserie skapt av Ryan Murphy, Brad Falchuk og Tim Minear. Serien følger livene til nødetatene i Los Angeles: politiet, ambulansetjenesten, brannvesenet og nødsentralen. Den hadde premiere 3. januar 2018 på Fox. 9-1-1 produseres av 20th Century Fox Television, med Murphy, Falchuck, Minear og Bradley Buecker som ansvarlige produsenter. Minear fungerer også som showrunner og Buecker regisserte den første episoden. 16. januar 2018 ble serien fornyet for en andre sesong.
I 2020 blir det lansert en spin-off, 9-1-1: Lone Star.
Ungdoms-VM i håndball for menn 2015
Ungdoms-VM i håndball for menn 2015 ble arrangert i Jekaterinburg i Russland i 2015.
King’s Cup Race
King's Cup Race er en årlig britisk konkurranse for småfly, administret av Royal Aero Club Records Racing and Rally Association som ble arrangert første gang  8. september 1922. Konkurransen er åpen kun for britiske flyvere, men omfatter også medlemmer av Det britiske samvelde.
Intet løp ble arrangert under Andre verdenskrig (1939–45), og løpet ble ikke gjenopptatt før i 1949. Løpet ble avlyst i 1951 på grunn av dårlig vær. I 1953 overvar 10 000 mennesker King's Cup Air Race som da ble arrangert i Southend-on-Sea i Essex og fikk se en mid-air kollisjon hvor John Crowther, en hotelleier fra Marine Hotel, Tankerton, Kent ble drept.
Sammen mrd Schneider-troféet og British Air Racing Championship er dette en av de mest ettertraktede priser
'*' Fra og med 1961 kan fly utenfor Storbritannia og Commonwealth of Nations delta
Vinnere
'*' As of 1961, aircraft designed outside Great Britain and the Commonwealth of Nations were allowed to enter.
Midtre Ringstind
Midtre Ringstind er et fjell i Hurrungane i Luster og Årdal kommuner i Sogn og Fjordane. Det har en høyde på 2 025 meter over havet.
Slaget i Soknasund
Slaget i Soknasund i 1033 har kommet i skyggen av slaget ved Stiklestad tre år tidligere. Ved Stiklestad falt Olav Haraldsson, og et upopulært dansk styre fulgte inntil et opprør anført av høvdinger fant sted i årene 1035–1036 da Knut den mektige døde. Deretter dukker det opp en mann, Tryggve Olavsson, som gjør krav på den norske tronen som en påstått sønn av Olav Tryggvason.
Ragnhild Hvalstad
Ragnhild «Lalla» Hvalstad (født 7. mars 1875 i Kristiania, død 20. oktober 1962 samme sted) var en norsk maler og keramiker.
Slaget i Soknasund
Slagets betydning
Tryggve Olavssons tid i norsk historie er kort. Han hevdet å være en sønn av Olav Tryggvason som døde over 30 år tidligere. Snorre Sturlason kommenterer at «Uvennene hans har sagt at han visst var sønn av en prest, men at han skrøt av det at han lignet da mer på kong Olav Tryggvason». Om Tryggve var en ekte sønn eller ikke blir uvesentlig når han dør i slaget i Soknasund. Istedenfor konge av Norge ble han en ubetydelig fotnote i norgeshistorien.
Bakgrunn
Slaget ved Stiklestad sluttet med at Norge ble kontrollert av de lokale høvdinger som vernet om egne interesser, men som ble tvunget til å underordne seg et dansk herredømme gjennom Knut den mektiges sønn Svein Knutsson, som Knut fikk med sin engelske frille Alfiva. Gleden over å ha avverget sentraliseringsforsøket fra Olav Haraldsson, som ville begrense hersearistokratiets selvråderett og selvstendighet, tok brått slutt kort tid etterpå. Svein Knutsson var bare et barn, slik at hans mor Alfiva sammen med formynderen Harald Thorkildsson og biskop Sigurd skulle regjere. Deres styre ble hurtig upopulært ved at de innførte mange tiltak for å styrke kongemakten og øke inntektene ved høyere skatter. For folk flest var det nytt, for høvdingene var det uhørt. Ennå våget ikke de norske høvdingene å sette seg imot ettersom Knut den mektige truet i bakgrunnen. Misnøyen ble likevel fort synlig, spesielt etter et uår som ble sett på som et tegn på misnøye hos de høyere makter.
Ragnhild Hvalstad
Ragnhild var med i den uformelle kunstnerkolonien som holdt til på Vågå i 1894; dette har senere blitt betegnet som «Vågåsommeren 1894». Deretter var hun i tidsrommet 1894–1895 elev av Harriet Backer i Kristiania, der hun og maler-venninnene dannet «Den dekorative forening». I 1895, 1898 og 1899 stilte hun ut på Høstutstillingen. Vinteren 1895–1896 dro hun til Firenze sammen med Kristine Laache, som i 1897 giftet seg med Oluf Wold-Torne. I 1897 oppholdt Ragnhild Hvalstad seg i Kviteseid sammen med flere venner. To år etter, i 1899, var hun elev av Jens Ferdinand Willumsen (1863–1958) i København. I 1903 besøkte hun Paris.
Hvalstad malte portretter, interiører og landskap, men med årene avtok hennes interesse for maleriet som uttrykksform. Etter foreldrenes død i 1922 reiste hun til fajansebyen Faenza i Italia på anbefaling fra Henrik Sørensen (1882–1962). Sørensen var en ivrig samler av fajanse. Tilbake i Norge startet hun eget keramikk-verksted på sin eiendom Lilleborg på Bestum i Oslo. Året etter fikk hun med seg Lilli Scheel (1898–1980) som kompanjong. Frem til Hvalstads død i 1962 holdt Hvalstad og Scheel årvisse utstillinger i Kunstnernes Hus og andre steder. De to keramikerne hadde en arbeidsfordeling der Hvalstad var formgiveren mens Scheel stod for detaljene. De hadde ansatt en dreier som dreide opp korpusarbeidene. Både Hvalstad og Scheel stod utførte dekorasjoner før brenningen av godset. Motivene var hovedsakelig blomster og andre naturalistiske dekorer; med andre ord skilte deres motivkrets seg i stor grad fra samtidens typisk funksjonalistiske dekor, som var preget av geometriske former og linjer. Hvalstad og Scheel reiste også en del i Frankrike, og dro til Italia på studietur i 1937. Deres arbeider ble kalt «Scheel og Hvalstad-keramikk». Scheel fortsatte verkstedsdriften etter Hvalstads død i 1962, og produserte keramikk frem til sin død 1990.
Señor Senior sr. og Señor Senior jr.
Señor Senior Senior
Senior er en pensjonert multimilliardær som (på grunn av Rons «tilfeldige» forslag) bestemte seg for å bli skurk som hobby for å ha noe å drive med som pensjonist. Bare for utfordringen sin del, går han for store og dyre innbrudd, selv om han slett ikke behøver det – han har nærmest ubegrensede midler å ta av. Selv om han har ytret interesse for verdensherredømme, virker han mer interessert i rykte og oppnåelse enn makt, og heller dermed mer mot utfordrende tyverier og planer enn global kamp. Målene hans er stort sett begrenset, for eksempel «Euro-alliansens fine små øyer med hete strender og varme sommernetter», og liknende ting. På tross av sine store økonomiske ressurser foretrekker han å stole på egne evner (med litt hjelp fra sønnen, Junior), og bruker vanligvis ikke lakeier.
Slaget i Soknasund
Bakgrunn
Våren 1033 fikk danskene i Norge lære at en mann fra De britiske øyer, kanskje Irland eller Wales, som kalte seg for Tryggve hadde proklamert seg som kongesønn. Om Tryggves krav var legitimt eller ikke, gjensto å se. I Norge manglet man en lederskikkelse og mange skal ha sluttet opp om sønnen til en legendarisk hærfører som Olav Tryggvason. Svein Knutsson, som hadde kommet i tenårene, bød opp til leidang, men allerede da demonstrerte flere av de viktigste høvdingene som Einar Tambarskjelve og Kalv Arnesson sin misnøye ved å unnlate å møte opp. Svein Knutsson kunne derfor bare dra nytte av leidangen fra Trøndelag, Nordmøre og Sunnmøre. Hæren samlet seg i Frekøysund i Møre, nord for Stad.
Señor Senior sr. og Señor Senior jr.
Señor Senior Senior
Senior er en klassisk gentleman, opptrer alltid høflig, kultivert og urbant, og gir Kim Possible komplimenter, selv når hun ramler ned i hans siste dødelige felle. I motsetning til de fleste av Kims fiender er Senior flink, særdeles kompetent og nokså normal. Han har ingen bisarre tanker, som Monkey Fists apebesettelse, Drakkens verdensherredømmeideer og Duff Killigans golfmani. På den annen side følger han «skurketradisjonene» pinlig nøyaktig, og følger regler som «forlat rommet etter å ha bundet fienden din fast til en overmåte komplisert dødsmaskin», og fordi han følger slike regler ender det stort sett opp med at han mislykkes (selv om han ikke selv innser det). Senior er for det meste en ikke-fysisk skurk, selv om han etterhvert viste seg å være en X-Gamesmester og en av få skurker som er i stand til å sloss en mot en med Kim og klare seg bra, noe som ble bevist i den storslagne kampen de utkjempet i løse lufta. Han er også en av to skurker som husker Rons navn, Monkey Fist er den andre.
Slaget i Soknasund
Bakgrunn
Den enkleste måten for Tryggve Olavsson å få støtte ville være å dra til Viken hvor Olav Haraldsson hadde ættefolk. Svein seilte sørover helt til Agder og ville ha fortsatt østover om ikke budskap var kommet fram. Det var blitt kjent at Tryggve Olavsson hadde kommet til Hordaland og skulle ha stevnet sørover mot Rogaland. Svein snudde, seilte nordover og inn i Soknasundet hvor han møtte Tryggve Olavssons skip.
Señor Senior sr. og Señor Senior jr.
Señor Senior Senior
I «Triple S» mister han formuen sin til den sleipe regnskapsføreren Vincent Wheeler som lurer Junior til å skrive under på en avtale som gir ham fullmakt til alle pengene deres. Senior beviser at han kan slåss med Kim på like vilkår, men taper likevel. Det hele ender ironisk nok med at Junior sier at han ikke kan la henne arrestere ham, han skal nemlig gjøre det selv, og bruke belønningen på to mrd. dollar på å få faren ut av fengsel og kjøpe tilbake øya.
Slaget i Soknasund
Sjøslaget
Svein Knutssons hær bandt sammen stavnene på sine skip i klynger på fire og fire skip inntil flåten besto av en eneste lang linje forbundet til hverandre med tau slik at det var rom for årer. Tryggve Olavsson gikk til angrep nesten umiddelbart. Snorre nevner i kvadet Tryggveflokken i Olav den helliges saga:
Bartholomew de Burghersh, 1. baron Burghersh
Bartholomew de Burghersh (død 3. august 1355) var en engelsk adelsmann og soldat. Han var en yngre sønn av Robert de Burgersh, 1. baron Burgersh og Maud de Badlesmere, søster av Bartholomew de Badlesmere, 1. baron Badlesmere.
Señor Senior sr. og Señor Senior jr.
Señor Senior Senior
I originalutgaven spilles Senior av Ricardo Montalbán eller Earl Boen, avhengig av om Montalbán er tilgjengelig for opptak. På norsk spilles SSS av Per Skjølsvik.
Slaget i Soknasund
Sjøslaget
Kampene under sjøslaget var harde. Som et kuriøst innslag nevner Snorre at Tryggve Olavsson kastet spyd med begge armene. Hvor effektivt dette var er uvisst, og grunnen til at det blir nevnt er at det skulle være et bevis på farskapet til Olav Tryggvason: «Slik lærte far meg å messe», legger Snorre i munnen på Tryggve og tilføyer forsonlig at han var en «svært dugelig mann».
Bartholomew de Burghersh, 1. baron Burghersh
Han ble født mellom 1287 og 1296. På et tidspunkt før 11. juni 1320 giftet han seg med Elizabeth de Verdun, datter og medarving av Theobald de Verdun, 2. baron Verdon.
Señor Senior sr. og Señor Senior jr.
Señor Senior Junior
Senior Seniors sønn og medsammensvorne, og noen år eldre enn Kim (rundt 19 – 20 år). Junior er bortskjemt og mer interessert i festing og utseende enn farens kriminelle planer. Han er vanligvis ikke til mye hjelp på innbruddene, men Senior tar ham med likevel. Juniors drøm er å bli en internasjonal popstjerne eller filmstjerne og ikke en superskurk, men har vist seg å være nokså amoralsk, og har ingen problemer med å tilpasse farens planer for å oppnå drømmen sin.
Bartholomew de Burghersh, 1. baron Burghersh
Han gjorde tjeneste i krigene i Skottland, og assisterte sin onkel Lord Badlesmere, som var Lord Warden of the Cinque Ports i 1320. Begge sluttet seg til den opprørske jarlen av Lancaster i slaget ved Boroughbridge den 15. mars 1321 eller 1322, og ble tatt til fange etter nederlaget. Lord Badlesmere ble hengt, men Burgersh ble benådet av dronning Isabella.
Señor Senior sr. og Señor Senior jr.
Señor Senior Junior
Señor Senior Junior er nok en parodi på den personligheten som i USA omtales som Eurotrash. Han er ikke spesielt smart og har få fysiske evner, et liv i rikdom har gjort ham egoistisk og ukoordinert med nærmest ingen form for sunn fornuft. På tross av sin ekstreme naivitet, er han i alle fall smart nok til å påpeke åpenbare feil og klisjéer i farens planer (som når Senior skyter en på istapp for å få den til å lande på Kim og Ron, og Junior spør hvorfor han ikke heller retter laseren mot kroppene deres).
Bartholomew de Burghersh, 1. baron Burghersh
Han ble Lord Warden of the Cinque Ports og dermed også konstabel av Dover Castle i 1327, og hadde dette embetet til 1330. I 1329 fikk han barontittelen, og fra 1335 til 1343 var han Justice in Eyre sør for Trent.
Señor Senior sr. og Señor Senior jr.
Señor Senior Junior
Senior er ofte oppgitt fordi sønnen ikke viser interesse for hvordan man skal være en skikkelig skurk, men skjemmer ham bort på alle andre felter. Derfor hyret Senior en gang Shego for å trene Junior i troløshet, men sparket henne siden fordi hun ikke fulgte «skurketradisjonene» og dessuten kom mellom ham og sønnen. Det viste seg også at Junior har visse følelser for Shego.
Junior lærte faktisk mye av Shego, men ser ut til å ha glemt mesteparten siden. Likevel virket han betydelig mer kompetent mot slutten av sesong tre: han fant på en plan for å skaffe tilbake familieformuen, og planla siden å stjele Tower of London. Denne planen mistet riktignok sin slagkraft da han angrep en kopi av Tower på et filmsett på New Zealand i stedet for det ekte.
Junior har flørtet med både Kim Possible (i «Animal Attraction», der Animologien påsto at de var sjelevenner) og Shego («Two to Tutor», når han sier at han lærer fra den beste og at han aldri vil glemme henne i slutte nav episoden). Junior har ikke videreført dette i noen senere episoder.
Originalstemmen gis av Nestor Carbonell, mens den norske tilhører Christoffer Staib
Skjulested
Seniorenes skjulested og hjem er ei privat øy i Biscayabukten mellom Frankrike og Spania med klimasnoner fra både Middelhavet og Atlanterhavet. Den har digre murer og omkranses av piggtråd og alarmer.
Takkert være forslag fra Ron, gjorde Senior følgende utbedringer:
Trivia
List of characters in Kim Possible Luettelo Kim Possiblen hahmoista
Mønstringsvesenet
Mønstringsvesenet var en etat som registrerte sjømenn som reiste i utenriks tjeneste på skip. Disse fikk utstedt et mønstringsbevis som anga tidspunkt, stilling, skip og påmønstringssted. Ommønstring og avmønstring i utlandet skjedde ved norske utenriksstasjoner. Mønstringsbeviset dokumenterte tjeneste i utenriksfart. Ved lengre fartstid fikk man sjøfartsbok, og fartstiden ble tellende i en egen sjømannspensjonsordning.
Borghild Arnesen
Borghild Arnesen (født 1872, død 1950) var en norsk maler og siselør, som var mest kjent for dekorativt metallarbeid.
Mønstringsvesenet
Mønstringsvesenet var delt i mønstringsdistrikter som hadde en mønstringssjef. Mønstring skjedde iht. Mønstringsreglementet.
Rundt 1960 er det anslått at det var 20 000 norske menn i alderen 15-19 år på norske skip i utenriksfart. Samlet var det trolig mer enn 200 000 norske sjøfolk som arbeidet utenriks. Det ble anslått omkring 1970 at ca. hver fjerde nordmann av hankjønn hadde minst en utmønstring bak seg.
Borghild Arnesen
Tidlig liv og karriere
Det er først og fremst metallarbeidene som har gjort Borghild kjent i Skandinavia og Frankrike. Materialet som ble brukt var ofte forsølvet kobber, og verkene hennes ble skapt med ulike teknikker, som siselering og cuivre repoussée. Hun lagde ofte bruksting som skrin, toalettstell, fat, rammer. Hun hadde flere separat- og kollektivutstillinger i løpet av karrieren. I Thielska galleriet i Stockholm finnes blant annet et kaffe- og teservice i sølv. I 1907 lagde Arnesen kalk, disk, et åttekantet dåpsfat, vinkasse, brøkeske og alterstaker til Frogner kirke. Nasjonalmuseet har flere av Arnesens verker i sin samling. Borghild døde i Oslo 2. september 1950.
Inspirasjon
Arnesen hentet inspirasjon til sine verker fra eventyr, religiøse fortellinger, bøker og museumsobjekter. Hun ble inspirert av Kiplings Jungelboken og H.C Andersens eventyr. Hun var også interessert i eldre meksikansk kunst og teosofi. Verkene på Nasjonalmuseet viser Arnesens interesse for religion og mytologi, med temaer fra Jesu dåp og Atlantis, og inspirasjon fra klassisk indisk kunst.
Mønstringsvesenet
Skipene hadde for en stor del en lasteevne på rundt 5 000 til 15 000 dødvekttonn, og tendensen var stadig større skip. Den norske handelsflåten var betydelig i størrelse, i perioder i verdenstoppen med hensyn til antall skip og samlet tonnasje.
Luo Xi
Luo Xi (født 15. desember 1987 i Wuhan) er en kinesisk synkronsvømmer som deltok i de olympiske leker 2008 i Beijing. Luo vant en olympisk bronsevmedalje i synkronsvømming under Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Huang Xuechen, Jiang Tingting, Jiang Wenwen, Zhang Xiaohuan, Sun Qiuting, Liu Ou, Wang Na og Gu Beibei
Slaget i Soknasund
Etterspillet
Med denne seieren hadde Svein Knutsson for øyeblikket skapt ro i Norge, men misnøyen mot danskestyret var ikke dempet. Allerede den samme vinteren kom Einar Tambarskjelve og Kalv Arnesson sammen og rådslo. Knut sendte bud om at de skulle betale skatt i form av økser.
Det er da Snorre lar Kalv si den berømte trusselen: «Jeg sender ingen økser til kong Knut. Si til ham at jeg skal gi Svein, sønnen hans, så mange økser at han ikke skal synes det skorter».
Om våren dro de avgårde med «de beste menn som fantes i Trøndelag» mot øst til Gardariket for å finne Olav Haraldssons sønn Magnus, og tilby ham kongeriket Norge. Det betydde slutten på det danske styret i Norge.
Best of Scandinavia
Best of Scandinavia er et samlealbum utgitt av Scandinavia i 2008.
Bartholomew de Burghersh, 1. baron Burghersh
I 1340 arvet han noen av eiendommene til broren, biskop Henry Burgersh. Han ble Knight Banneret i 1341, og ble sendt som deltager i en ambassade til paven i august 1343. Senere fikk han flere andre titler, som Lord Chamberlain of the Household, Admiral of the West samt Seneschal and Custos of Ponthieu and Montreuil.
I slaget ved Crécy kjempet han i kongens divisjon, og han deltok også under beleiringen av Calais. I 1348 ble han igjen Lord Warden of the Cinque Ports, og den 27. juni 1355 ble han også konstabel av Tower. Han ble syk under et opphold i Dover Castle, og døde der 3. august 1355.
Barn
Han fikk fem barn med sin hustru Elizabeth:
Norgesmesterskapet i fotball for menn 1971
Norgesmesterskapet i fotball for menn 1971 ble vunnet av Rosenborg etter at de slo Fredrikstad 4-1 i cupfinalen. Finalen ble spilt 24. oktober 1971 på Ullevaal Stadion foran 25.180 tilskuere. Det var tredje gang Rosenborg vant et Norgesmesterskap.
Rosenborgs vinnerlag: Geir Karlsen, Erling Meirik, Kåre Rønnes, Bjørn Rime, Knut Jenssen, Jan Christiansen, Erling Næss, Arne Hanssen, Tore Lindseth, Bjørn Wirkola (også kjent skihopper), Terje Mørkved, Tor Røste Fossen, Hans Husabø, Per Loraas, Svein Haagenrud.
Speilstumpbiller
Speilstumpbiller (Saprininae) er en gruppe av (underfamilie) av biller som tilhører familien stumpbiller (Histeridae).
Utseende
Små til middelsstore, tettbygde, oftest svarte stumpbiller. Kroppen er gjerne rundet og litt hvelvet. Gruppen kan kjennes på at dekkvingenes midparti er slett uten punkstriper, ofte speilblankt.
Levevis
En god del av artene er knyttet til sanddyner der de graver i sanden. Disse billene er (i alle fall for det meste) rovdyr som lever av andre smådyr.
Fylkesvei 5468
Fylkesveg 5468 går mellom Fjellsende og Myking i Alver kommune.
Frem til 2019 hadde veien betegnelsen fylkesvei 399 (Hordaland).
Juelsminde kommune
Juelsminde kommune er en tidligere kommune i Vejle amt i Danmark. Kommunen ble dannet ved kommunalreformen i 1970. Ved kommunal- og regionreformen 2005–07 ble kommunen innlemmet i den nye Hedensted kommune i Region Midtjylland.
Kazoo (singel)
Kazoo er en musikksingel med Harald Heide-Steen jr. og Øivind Blunck under navnet Harry-guttene. Albumet ble utgitt på Slager Records (HS 139) i 1989.
Låten «Kazoo» ble komponert av Jan Kranmo og «Sommersang» av Ole Bredahl. Alf Tande-Petersen skrev tekstene. «Sommersang» ble fremført sammen med Frøken Detektiv (Anne Marit Jacobsen).
Lucile Lefevre
Lucile Lefevre (født 10. november 1995 i Briançon) er en fransk snøbrettkjører, som tok bronsemedalje i halfpipe under Vinter-OL for ungdom 2012 i Innsbruck. Seks år senere ble hun tatt ut til å representere Frankrike under Vinter-OL 2018 i Pyeongchang.
Eisbein
Eisbein er en matrett gjort av skank av svin. I Tyskland kalles den også hachse, hechse, haxe, haspel, hämmche, vötel, schweinshaxe eller knöchla, i Østerrike stelze, i Bayern schweinshaxn, i Franken adlerhaxe, i Sveits gnagi eller wädli. Skanken er en del av svinets bein, mellom kne- eller albueleddet og det ytterste leddet (labben).
Eisbeinen er omgitt av et tykt fettlag. Kjøttet er aromatisk, men må undergis en lang varmebehandling. Det må kokes eller grilles helt til kjøttet løsner fra beinet.
Tilberedningsmåtene varierer mellom regionene, men det finnes to hovedvarianter: I Nord-Tyskland blir kjøttet gjerne saltet og deretter kokt, mens det i Sør-Tyskland, Tsjekkia og Østerrike som regel blir bakt eller grillet i usaltet form.
Eisbein
Eisbein kommer sannsynligvis fra gammelhøytysk īsbēn, et gammelt uttrykk fra fagspråket til jegere og medisinere for hoftebeinet, trolig utlånt fra latin ischia (hofteledd), senere gresk ischion (hoftebein).
Eksterne lenker
Codillo de cerdo
Derek Fowlds
Karriere
Etter amatørskuespill studerte han ved Royal Academy of Dramatic Art og han fikk sin debut på West End i The Miracle Worker. Han hadde spilt i flere mindre britiske filmer før han slo gjennom hos britiske TV-seere som «Mr. Derek» i barneserien The Basil Brush Show, hvor han tok over etter Rodney Bewes som konferansier. Hans mest kjente rolle var «Bernard Woolley» i Yes, Minister og oppfølgeren Yes, Prime Minister.
Vitenskapsåret 1772
Dødsfall
mystiker og religiøs tenker ||align=center| ||align=center| ||
Themis
Themis (gresk: Θέμις) er i henhold til gresk mytologi en av titanene og de opphavelige guddommene. Hun er beskrevet som «av gode råd», og er legemliggjøringen av den guddommelige orden, lov og skikker. Hennes navn Themis betyr «guddommelig lov» framfor menneskelig bestemmelser, bokstavelig «det som er anbrakt på plass», fra verbet τίθημι, títhēmi, «å anbringe»/«føre».
For antikkens grekere var hun opprinnelig organisatoren av «menneskenes kommunale affærer, særlig rådsforsamlingene». Forskeren Moses Finley bemerket om ordet Themis at det ble benyttet av Homer på 700-tallet f.Kr.for å mane fram den sosiale orden i den greske mørke tidsalder på 900- og 800-tallet f.Kr.:
Mytologi
Personifiseringen av abstrakte konsepter er karakteristiske for antikkens grekere. Således ble det abstrakte billedmessig kontret slik et piktogram i seg selv har en abstrakt betydning. Gudinnen Themis' evne til å forutse framtiden gjorde det mulig for henne å bli et av oraklene i Delfi, noe som igjen førte til at hun ble etablert som gudinnen for hellig rettferdighet.
En del klassiske framstillinger av Themis (se statuebilde) viste henne ikke med bind for øynene ettersom med hennes talent for profeti hadde hun ikke behov for å blindet. Heller ikke holdt hun et sverd ettersom hun representerte en felles enighet, ikke tvang. Themis bygde oraklet i Delfi og var selv synsk. I henhold til en annen legende mottok Themis orakelet ved Delfi fra Gaia og ga det senere til Foibe.
Når Themis ikke kommer i betraktning, skaffer Nemesis rettferdig og rasende gjengjeldelse, således deler Themis tempelet Nemesion ved Rhamnous i Attika. Themis er ikke rasende, men «av kjærlige kinn», var den første til å tilby Hera en kopp da hun vendte tilbake til Olympen forstyrret over truslene fra Zevs:
Themis overvåket det rettmessige forholdet mellom mann og kvinne, grunnlaget for den rettmessige ordnete familie, og samfunnets dommere ble ofte referert til som themistopóloi («themistjenere»). Det var også grunnlaget for ordenen i Olympen. Selv Hera tiltalte henne som «fru Themis». Navnet Themis kan ha blitt erstattet med Adrasteia i fortellingen om Zevs' fødsel på Kreta. Themis var tilstede på Delos for å være vite til Apollons fødsel. I henhold til Ovid var det Themis framfor Zevs som fortalte Deukalion hvordan han skulle kaste beina av «sin mor» over sin skulder for å skape et nytt menneskefolk etter den store oversvømmelsen.
Som en tidlig brud av Zevs og hans første rådgiver, ble hun ofte framstilt som sittende ved siden av hans trone for å gi ham råd om guddommelig lov og skjebnens regler.
Hesiods beskrivelse og kontrasten til Dike
Hesiod nevner i sin opplisting av greske guddommer Themis blant de seks sønnene og seks døtrene til Gaia og Uranos. Blant disse titaner i den opphavlige myte var de få som fortsatt ble æret ved særskilte helligdommer i klassisk tid.
Themis opptrer i Hesiods Theogonien som den første nedtegnede opptreden av den lovmessige rettferdighet som en guddommelig personlighet. Ved å trekke ikke bare fra den sosial-religiøse bevissthet i sin samtid, men også fra mange andre tidligere kultreligioner, beskrev Hesiod universets krefter som kosmiske guddommer. Han beskrev den verdslig rettferdighet, Dike, som en datter av Zevs og Themis. Dike utøvde bedømmelsenes lov og straff, og sammen med sin mor Themis utførte de endelige beslutningene til Moirai (skjebnen). For Hesiod var rettferdighet sentrum av de religiøse og moralske liv, og som uavhengig av Zevs var legemliggjøringen av den guddommelige vilje. Denne personifiseringen av Dike står i kontrast til rettferdighet sett på som skikk eller lov, og som gjengjeldelse og straff eller som dom.
Themis er nært identifisert med Demeter Tesmoforos («lovbringeren») De seks barna til Themis, årstidene, Horai, og de som bærer død, Moirai, reflekterte den dualistiske funksjonene til Demeters egen datter Persefone. Themis ble også identifisert med Gaia (Jorden) i sin orakelrolle som jordens stemme.
Avkom
Den eneste ektefelle for Themis som er nevnt i kildene er Zevs.
Horai: timene
Med Zevs fødte hun med sikkerhet horaene (timene), som legemliggjorde det rette øyeblikk – ordens rettferdighet som utfoldet seg i tiden – og Astraia.
Moirai: skjebnene
Zevs' tilhengere hevdet at det var med ham som Themis fødte moirene, de tre skjebnegudinnene. Som skjebnegudinner kunne deres beslutninger ikke endres, ikke en gang av gudene. Et fragment hos Pindar har derimot fortalt at moirene allerede var tilstede ved bryllupet til Zevs og Themis; at faktisk steg moirene opp sammen med Themis fra den føde kilden av Okeanos som omsirklet verdenshavet og fulgte henne opp den skinnende solstien for å møte Zevs i Olympen. De var:
Justitia
En romersk tilsvarighet av et aspekt av den greske Themis, som personifiseringen av den guddommelige rettferdigheten i loven var Iustitia (Justitia). Hennes opprinnelse er de verdslige abstraksjoner av en romersk tenkemåte framfor i arkaisk mytologi. Å trekke sammenligninger mellom Themis og Justitia er ikke like fruktbart. Romerske Justitia er en imponerende kvinne som holder en vekt og tveegget sverd (tidvis et overflødighetshorn) og siden 1500-tallet vanligvis også framstilt med bind for øynene. En allegorisk skulptur utenfor et moderne rettslokale er vanligvis Justitia eller «fru Justitia», «rettferdighetens gudinne», ikke Themis, unntatt når disse to forveksles, som ved domstolen i Vancouver, Britisk Columbia i sørvestlige Canada.